ระเบียบกรมประมงระเบียบกรมประมงเรื่อง กำหนดแบบวิธีการยื่นคำขอใบรับรองการจับสัตว์น้ำหรือใบรับรองการผลิตผลิตภัณฑ์สัตว์น้ำหรือการแปรรูปสัตว์น้ำพ.ศ. ๒๕๕๘ อาศัยอำนาจตามความในมาตรา๙๓ แห่งพระราชกำหนดการประมง พ.ศ. ๒๕๕๘ อธิบดีกรมประมงออกระเบียบไว้ ดังต่อไปนี้ข้อ๑ ในระเบียบนี้ใบรับรองการจับสัตว์น้ำ หมายความว่าเอกสารเพื่อรับรองว่าสัตว์น้ำและผลิตภัณฑ์สัตว์น้ำนั้นได้มาจากการทำการประมงโดยชอบด้วยกฎหมายใบรับรองการผลิตผลิตภัณฑ์สัตว์น้ำหรือการแปรรูปสัตว์น้ำ หมายความว่า เอกสารเพื่อรับรองว่าผลิตภัณฑ์นั้นใช้วัตถุดิบสัตว์น้ำนำเข้าที่จับโดยเรือประมงที่มิใช่เรือประมงไทยและได้มาจากการทำการประมงโดยชอบด้วยกฎหมายข้อ๒ ผู้ที่ประสงค์จะยื่นคำขอใบรับรองการจับสัตว์น้ำหรือใบรับรองการผลิตผลิตภัณฑ์สัตว์น้ำหรือการแปรรูปสัตว์น้ำต้องเป็นสถานประกอบการที่อยู่ในบัญชีรายชื่อที่กรมประมงรับรองกรณีส่งออกไปสหภาพยุโรปต้องเป็นสถานประกอบการในบัญชีรายชื่อที่สหภาพยุโรปประกาศรับรองข้อ๓ ให้ผู้ประสงค์จะขอใบรับรองการจับสัตว์น้ำหรือใบรับรองการผลิตผลิตภัณฑ์สัตว์น้ำหรือการแปรรูปสัตว์น้ำยื่นคำขอต่ออธิบดีหรือผู้ซึ่งอธิบดีมอบหมาย พร้อมเอกสารและหลักฐานตามแบบคำขอแนบท้ายระเบียบนี้การยื่นคำขอตามวรรคหนึ่งให้ยื่นณ กองตรวจสอบคุณภาพสินค้าประมง กรมประมงหรือศูนย์วิจัยและตรวจสอบคุณภาพสัตว์น้ำและผลิตภัณฑ์สัตว์น้ำสงขลา จังหวัดสงขลาก่อนการส่งออกไม่น้อยกว่า ๓ วันทำการให้พนักงานเจ้าหน้าที่ตรวจสอบข้อมูลที่เกี่ยวกับสมุดบันทึกการทำการประมงทะเบียนเรือ ใบอนุญาตทำการประมง ระบบติดตามเรือประมงหรือเอกสารอื่นใดที่จำเป็นสำหรับการสืบค้นความชอบด้วยกฎหมายของสัตว์น้ำและผลิตภัณฑ์สัตว์น้ำจากเอกสารหรือระบบฐานข้อมูลอิเล็กทรอนิกส์เพื่อตรวจสอบก่อนออกใบรับรองการจับสัตว์น้ำ หรือใบรับรองการผลิตผลิตภัณฑ์สัตว์น้ำหรือการแปรรูปสัตว์น้ำให้แน่ใจว่าสัตว์น้ำหรือผลิตภัณฑ์สัตว์น้ำนั้นไม่ได้มาจากการทำประมงโดยไม่ชอบด้วยกฎหมาย[๑]ข้อ๔ กรณีที่คำขอใบรับรองการจับสัตว์น้ำหรือใบรับรองการผลิตผลิตภัณฑ์สัตว์น้ำหรือการแปรรูปสัตว์น้ำและเอกสารหรือหลักฐานประกอบการยื่นคำขอถูกต้องและครบถ้วนให้อธิบดีหรือผู้ซึ่งอธิบดีมอบหมายลงนามในใบรับรองการจับสัตว์น้ำหรือใบรับรองการผลิตผลิตภัณฑ์สัตว์น้ำหรือการแปรรูปสัตว์น้ำข้อ๕ กรณีที่คำขอใบรับรองการจับสัตว์น้ำหรือใบรับรองการผลิตผลิตภัณฑ์สัตว์น้ำหรือการแปรรูปสัตว์น้ำ เอกสารหรือหลักฐานประกอบการยื่นคำขอไม่ถูกต้องหรือไม่ครบถ้วน ให้พนักงานเจ้าหน้าที่แจ้งผู้ยื่นคำขอดำเนินการแก้ไขเพิ่มเติมคำขอหรือจัดส่งเอกสารหรือหลักฐานให้ครบถ้วนและถูกต้องภายในเวลาที่พนักงานเจ้าหน้าที่กำหนดกรณีที่ผู้ยื่นคำขอไม่แก้ไขเพิ่มเติมคำขอหรือไม่จัดส่งเอกสารหรือหลักฐานให้ครบถ้วนและถูกต้องภายในระยะเวลาที่กำหนดตามวรรคหนึ่งให้ถือว่าคำขอนั้นเป็นอันยกเลิกนับแต่วันที่พ้นกำหนดระยะเวลาดังกล่าวข้อ ๖[๒] ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙ธันวาคม พ.ศ. ๒๕๕๘วิมล จันทรโรทัยอธิบดีกรมประมง[เอกสารแนบท้าย]๑. แบบคำขอใบรับรองการจับสัตว์น้ำ(Catch Certificate)๒. แบบคำขอใบรับรองการผลิตผลิตภัณฑ์สัตว์น้ำหรือการแปรรูปสัตว์น้ำ(Processing Statement)(ดูข้อมูลจากภาพกฎหมาย)ระเบียบกรมประมง เรื่องกำหนดแบบ วิธีการยื่นคำขอใบรับรองการจับสัตว์น้ำ หรือใบรับรองการผลิตผลิตภัณฑ์สัตว์น้ำหรือการแปรรูปสัตว์น้ำ(ฉบับที่ ๒) พ.ศ. ๒๕๕๙[๓]ข้อ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปวริญา/จัดทำ๒๓ พฤษภาคม๒๕๕๙[๑] ข้อ ๓ วรรคสาม เพิ่มโดยระเบียบกรมประมงเรื่อง กำหนดแบบ วิธีการยื่นคำขอใบรับรองการจับสัตว์น้ำ หรือใบรับรองการผลิตผลิตภัณฑ์สัตว์น้ำหรือการแปรรูปสัตว์น้ำ(ฉบับที่ ๒) พ.ศ. ๒๕๕๙[๒] ราชกิจจานุเบกษาเล่ม ๑๓๒/ตอนพิเศษ ๓๕๑ ง/หน้า ๓/๓๐ ธันวาคม ๒๕๕๘[๓] ราชกิจจานุเบกษาเล่ม ๑๓๓/ตอนพิเศษ ๑๐๗ ง/หน้า ๓/๑๑ พฤษภาคม ๒๕๕๙